
			IRAGARKIAK

			Beste iragarki ofizial batzuk

			URAREN EUSKAL AGENTZIA

			4080

			IRAGARKIA, ur-aprobetxamenduen administrazio-emakidak iraungitzeko espedienteak jendaurrean jartzeko dena.

			Akats material baten ondorioz, argitaratu beharreko espedienteen zerrendarekin bat ez zetorren eranskin bat erantsi baitzen, zeina 2026ko uztailaren 15eko Euskal Herriko Agintaritzaren Aldizkarian (135. zk.) argitaratutako iragarki batean aurkitu baitzen, zenbait ur-aprobetxamendurako eskubidea azkendu zaiela balizko interesdunei jakinarazteari buruzkoan, argitalpen hori indarrik gabe geratu da oso-osorik, eta ez du balio eta eraginkortasun juridikorik.

			Ondoren, iragarkia argitaratzen da, eranskin zuzena erantsita.

			Uraren Euskal Agentziak emakida-eskubidea iraungitzeko administrazio prozedurak hasi ditu. Prozedura horien ezaugarriak iragarki honen I. eranskinean zehazten dira.

			Eta hori guztia jendaurrean jartzen da, hogei (20) eguneko epean, iragarki hau EHAAn argitaratu eta hurrengo egunetik hasita, Jabari Publiko Hidraulikoaren Erregelamendua onartzen duen apirilaren 11ko 849/1986 Errege Dekretuaren 163. artikuluan eta urriaren 1eko 39/2015 Legearen 83. artikuluan ezarritakoaren arabera. Horrela, eraginpean egon daitekeen edozein pertsonak espedientea aztertu ahal izango du, eta adierazitako epean. egokitzat jotzen duen oro adierazi ahal izango du, 39/2015 Legean aurreikusitako moduen bidez.

			Espedienteak eskuragarri egongo dira, adierazitako epearen barruan, Uraren Euskal Agentzian, bai eta Informazio Publikoa atalean ere (https://www.uragentzia.euskadi.eus), Interneteko atarian.

			Vitoria-Gasteiz, 2026ko abuztuaren 14a.

			Zuzendari nagusia.

			EE (2025eko maiatzaren 23ko Ebazpena).

			Aprobetxamenduen arduraduna,

			ANABEL MONTILLA OLALDE.

